Diari Oficial de la Generalitat Valenciana


Sumari del DOGV 3111, del 30-10-1997 (1997/2966)

Notificacions de constrenyiment.
--------------------------------

### Dades del document

Número de DOGV
:   3111

Data del DOGV
:   30-10-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/2966


Organisme emissor
:   Agència Estatal d'Administració Tributària. Delegació de Barcelona

Tipus de document
:   Anunci

NOTIFICACIONS DE CONSTRENYIMENT [97/A2966]
  
Mitjançant aquest edicte, i ja que els deutors indicats en la relació que a continuació s'insereix, no han pogut ser trobats al domicili que figura en els registres de l'administració tributària, o que les persones que la legislació autoritza per a fer-se'n càrrec han al·legat diferents causes per a no rebre les notificacions, se'ls fa saber que:
  
Es notifica als deutors, d'acord amb l'article 103 del Reglament General de Recaptació (Reial Decret 1.684/1990, de 20 de desembre), que atés que no ha sigut satisfet el deute esmentat en el termini d'ingrés en període voluntari, de conformitat amb el que estableix l'article 127 de la Llei General Tributària, Comunitat Autònoma Valenciana, s'ha acordat:
  
En ús de les facultats que em confereixen els articles 100 i 106 del Reglament General de Recaptació, liquide el recàrrec de constrenyiment pel 20% de l'import del deute pendent, i dicte provisió de constrenyiment perquè es procedisca executivament contra el patrimoni o garanties dels deutors, si no n'efectuen l'ingrés en els terminis indicats en l'article 108 de l'esmentat reglament.
  
Recursos
  
Recurs de reposició davant l'òrgan que ha dictat la provisió de constrenyiment, en el termini de 15 dies, comptadors des de l'endemà de la recepció d'aquesta notificació o reclamació economicoadministrativa, davant el tribunal competent de l'esmentada jurisdicció, en el mateix termini, sense que puguen simultaniejar-se ambdós recursos. La resolució de les reclamacions economicoadministratives correspondrà als òrgans economicoadministratius de la comunitat autònoma.
  
Motius d'impugnació
  
El procediment de constrenyiment podrà impugnar-se pels següents motius (article 138.1 de la Llei General Tributària i article 99.1 del Reglament General de Recaptació):
  
- Pagament o extinció del deute.
  
- Prescripció.
  
- Ajornament.
  
- Falta de notificació de la liquidació o anul·lació o suspensió d'aquesta.
  
- Defecte formal en el títol expedit per a l'execució.
  
Suspensió del procediment
  
El procediment de constrenyiment, encara que s'hi interpose un recurs, solament se suspendrà en els termes i les condicions indicats en l'article 101 del Reglament General de Recaptació (Reial Decret 1.684/1990, de 20 de desembre).
  
Sol·licitud d'ajornament
  
D'acord amb el que estableix l'article 48 del Reglament General de Recaptació, es podrà ajornar o fraccionar el pagament dels deutes en període executiu.
  
La presentació de les sol·licituds d'ajornament o fraccionament s'efectuarà a la delegació o administracions de l'Agència Estatal d'Administració Tributària del territori en què haja d'efectuar-se el pagament.
  
Lloc de pagament
  
A l'entitat que presta el servei de caixa de la delegació administració de l'Agència Estatal d'Administració Tributària.
  
Interessos de demora
  
Les quantitats que es deuen, exclòs el recàrrec de constrenyiment, produiran interessos de demora des de l'endemà del venciment del deute en període voluntari fins a la data de l'ingrés d'aquest. El tipus d'interés es fixarà d'acord amb el que estableixen els articles 58 de la Llei General Tributària i el 36 de la Llei General Pressupostària, segons es tracte de deutes tributaris o no tributaris respectivament.
  
Costes
  
Si es produeixen costes en el procediment, l'administració repercutirà l'import d'aquestes als deutors, d'acord amb el que estableixen els articles 153 i 157 del Reglament General de Recaptació.
  
Terminis per a efectuar l'ingrés
  
(Article 108 del Reglament General de Recaptació)
  
a) Si es rep la notificació entre els dies 1 i 15 de cada mes, fins al 20 de l'esmentat mes, o l'immediatament hàbil posterior.
  
b) Si es rep la notificació entre els dies 16 i últim de cada mes, fins al 5 del mes següent, o l'immediatament hàbil posterior.
  
Compareixença de l'interessat
  
Es fa saber al deutor que pot comparéixer, per ell mateix o mitjançant un representant, en l'expedient executiu que se segueix. Transcorreguts vuit dies, des de la publicació d'aquest anunci sense que s'hi presente l'interessat, se'l considerarà notificat de totes les successives diligències fins que finalitze la substanciació del procediment, sense perjudici del dret que té a comparéixer.